26 فوریه جمهورباشقانی رجب طیب اردوغانین آد گونو ...
جمهور باشقانی اردوغان 63-جو آد گونونده ایستانبول‌لولارین سورپریزی ایله قارشی‌لاشدی.
جمهور باشقانی اردوغان دونن عراق کورد بولگه‌سل ایداره سینین رهبری مسعود بارزانی ایله گؤروشمک اوچون کیسیک‌لی‌داکی ائویندن چیخیب مابئین کؤشکونه گئدرکن گذرگاهیندا توپلاشان خالق طرفیندن سئوگی ایله قارشیلادی. جمهور باشقانی اردوغان اؤزونون آد گونو موناسیبتیله اونا سئوگی گوسترن خالقی گؤرونجه ماشینینی دایاندیراراق اونلارلا صحبت ائتدی و فوتوشکیل چکدیردی.
جمهور باشقانی اردوغان داها سونرا مابئین کؤشکونون اؤنونده عدالت و اینکیشاف پارتیسی‌نین گنج‌لیک قول‌لارینین عضو‌لری طرفیندن جوشغو ایله قارشیلاندی.
جمهور باشقانی اردوغان آخشام ساعت‌لاریندا سوسیال مئدیا حسابین‌دان آد گونونو قئید ائدن‌لره تشککورلرینی بیلدیردی.
جمهور باشقانی حسابیندا بئله یازدی: "هر دعا، هر مئساژ منیم اوچون خصوصی اهمیت کسب ائدیر. الله هامینیزدان راضی اولسون. مولام هامینیزا ساغلیق، حضور میللته حصر اولونموش بیر عؤمور نسیب ائتسین. مولام هامینیزا یاخشی‌لیق، گؤزل‌لیک، دوغرولوق نسیب ائتسین. هامینیزی حؤرمتله سئوگیله سالاملاییرام".
